આ મામલે રાજદ પ્રમુખ લાલુ યાદવે પ્રતિક્રિયા આપતા કહ્યુ કે આ દેશ તાનાશાહી તરફ આગળ વધી રહ્યો છે. પાંચ બુદ્ધિજીવીઓની ધરપકડ કરવી દર્શાવે છે કે દેશ કટોકટી તરફ આગળ વધી રહ્યો છે. હું તેમની નિંદા કરુ છુ. તમને જણાવી દઈએ કે મહારાષ્ટ્રના પૂણે સ્થિત ભીમા-કોરેગાંવમાં આ વર્ષની શરૂઆતમાં ભડકેલી હિંસા મામલે પૂણે પોલિસે ઘણા શહેરોમાં એક સાથે રેડ પાડીને કવિ અને ડાબેરી બુદ્ધિજીવી વરવરા રાવ, ફરીદાબાદથી સુધા ભારદ્વાજ અને દિલ્હીથી ગૌતમ નવલખાની ધરપકડ કરી છે. વળી, થાણેથી અરુણ ફરેરા અને ગોવાથી બર્નન ગોંઝાલવિસની ધરપકડ કરી છે.